N e d a Anzulović 


DON FRANE BULIC I SOLINSKI TUSKULUM 



Zgrada Tuskuluma sa šetnjicom (pergolom) 


Na slikovitu proplanku, okruženu borovima i čempresima, obasjanu 
suncem i zaštićenu od vjetra, prostire se staro kršćansko groblje Manasti- 
rine u Solinu. Na zapadnoj strani, uza sam zid, postavljen je sarkofag u 
kojem počiva »peccator et indignus presbyter« — don Frane Bulić. 

Ovim prilogom željeli bismo izvući iz zaborava poneke zasluge tog 
izuzetnog čovjeka kojemu je zadnja želja bila da svoj zasluženi vječni 
počinak provodi baš tu, u sjeni tih borova, u šumoru njihovih grana, u 
blizini grobova prvih mučenika. A to je i razumljivo, jer nije don Frane 

uložio u svoj Solin, u njegove ruševine, u njegove dragocjene spomenike 
samo nadnaravan trud, zavidno znanje i stalno poticanje na nova istra¬ 
živanja — on je tom milovidnom kraju, da se izrazimo rječnikom onog 
vremena, ostavio čitav svoj život, a poslije smrti svoj neumrli duh. Svaki 
posjetilac koji iole nešto znade o njegovim zaslugama i njegovoj ličnosti 
osjetit će, gledajući te sada zapuštene iskopine, onaj duh i ljubav koji su 
ga vodili dok ih je otimao iz plodnih nanosa solinske zemlje od zaborava 
prošlosti i u istinskom zanosu iznosio na svjetlo dana. Leži tako don Frane 
već punih pedeset godina i mnogo toga se promijenilo otkako je on u 
svom pismu, upravljenom Upravi Arheološkog muzeja u Splitu gotovo 
neposredno prije smrti, među ostalim, napisao kako mu je prva misao 
bila da sebi napravi grob u predvorju groblja na Manastirinama, pogotovo 
otkako je tu sagradio Tuskulum 1 ) želeći da bi se veza između njegova 
sarkofaga u Manastirinama i Tuskuluma s njegovom bibliotekom (to je 
posebno naglasio!) nastavila i poslije njegove smrti. Zamišljao je don Fra¬ 
ne da će se njegovo djelo nadograđivati i usavršavati, da će se njegova 
zadnja želja poštovati, da će ljudi postajati prosvjećeniji i bolji, pa će 
onda i spomenike više cijeniti i čuvati. Zamišljao je don Frane da će Tus- 
kulum privlačiti sve više posjetilaca i da će sve bolje služiti svrsi koju mu 
je on bio namijenio. A ta svrha je bila dovođenje tog izuzetnog arheološkog 
kompleksa na razinu sličnih spomenika u naprednijim zemljama Evrope. 
Koliko li je samo trebalo rada i vremena da se to postigne! A Buliću je u 
ono vrijeme to pošlo za rukom! Treba samo pogledati fotografije Mana- 
stirina, Tuskuluma i ostalih spomeničkih cjelina u Solinu da bi se prosu¬ 
dilo u kojoj mjeri je tadašnje stanje nadvisivalo ovo današnje. Međutim, 
krenimo ispočetka. 


POVOD GRADNJI TUSKULUMA 

Istraživanje groblja na Manastirinama teklo je dugi niz godina, od 
osnivanja Arheološkog muzeja u Splitu 1820. pa dalje. Zbog svoje osobite 
važnosti i zbog izvanredne sačuvanosti to je groblje postalo poznato u 
čitavom arheološkom svijetu kao jedno od najznačajnijih takve vrste. 
Arheološka istraživanja u Solinu postala su posebno intenzivna za uprave 
đon Firame Buldća (1884—1926), koji je kao ravnatelj Arheološkog muzeja 
u Splitu za pune 42 godine plodnog i nesebičnog rada ostavio time sebi 
trajan spomenik. Bio je čovjek izvanredne energije, gotovo neiscrpne fi¬ 
zičke kondicije, požrtvovan, uvijek spreman da svakome pomogne ne samo 
riječju nego i djelom, ali isto tako da s nesmanjenim žarom traži i brani 
sve ono što se odnosilo na otkrivanje, proučavanje i čuvanje spomenika. 
Njegovo bistro i oštro oko odmah je zapažalo gdje što treba, a gdje ne 
treba da bude. Osim toga, želio je da pomoću bogate povijesne baštine 
kojom obiluje Split i njegova okolica pokaže strancima (treba imati na 
umu da se radi o vremenu kada je splitski Muzej bio direktno podvrgnut 
Austrijskom arheološkom zavodu u Beču) vrijednost i veličinu svoje do¬ 
movine, što je on svakom prilikom isticao. Naziv »nestor hrvatske arhe¬ 
ologije« samo je blago uzdarje svih kasnijih generacija kojima je ostavio 
zavidan primjer znanstvenika i čovjeka. 

Kad je, dakle, takav don Frane počeo kao ravnatelj Arheološkog mu¬ 
zeja voditi istraživanja u Solinu, našao se u položaju svojih prethodnika: 
dolazilo se na teren uskim, slabo prohodnim stazama, materijal se nosio 
na konju ili magarcu, sobom se morala donositi hrana i piće, nigdje uokolo 
nije bilo kuće ni bilo kakve zaštite od prejakog sunca ili nevremena. Na 
samim Manastirinama bila je podignuta doduše jedna neugledna baraka, 
no ona je služila samo za pohranjivanje alata i odjeće radnika i arheologa. 
Kad bi radni dan završio, baraka se zatvarala, a manji kameni spomenici 
bi se odnosili u iznajmljeni stan činovnika željezničke postaje u Solinu 
i tamo uskladištavali. 

Usprkos takvim prilikama Solin su posjećivali brojni turisti, većinom 
iz inozemstva, ako se u tu kategoriju uključe i zemlje u okviru tadašnje 
Austro-Ugarske Monarhije. Bio je to pretežno »znanstveni turizam«, kako 
ga je Bulić nazivao. Do Solina se dolazilo iz Splita, a isto tako i vraćalo, 
vlakom koji je rijetko saobraćao ili kolima, kojima se opet nije moglo 
stići do samih iskopina. Turisti su bili prepušteni sami sebi, nije još bilo 
ni čuvara solinskih iskopina, niti je u blizini bilo moguće dobiti nešto za 
jelo ili barem čašu vode. Vjerojatno je koji gostoljubivi Solinjanin mogao 
ponuditi gostu i solinskim istraživačima u ljetnim mjesecima koji grozd ili 
smokvu iz tada uzorno njegovanih vinograda, ali radilo se u određenim 
razmacima i ljeti i zimi. U takvim prilikama Bulić je radio u Solinu punih 
14 godina. Posao se sve više širio, posjeti bivali sve brojniji i sve biraniji: 
mnoga »učena društva«, grupe Francuza, Saksonaca, Bavaraca, Austrija¬ 
naca; grupe profesora i studenata; ugledni pojedinci: nadvojvode i nad- 
vojvotkinje; Karlo Stjepan sa svojom kćerkom i s dvije kćeri nadvojvode 
Fridriha; prinčevi Ivan Juraj Saksonski, princ Đuro Saksonski; bavarska 
princeza, sestra nadvojvode Karla; princ Filip Koburg-Gotha sa sinom; 
nadvojvoda Albrecht sa sinom; Marija Josefa, nadvojvotkinja, majka cara 
Karla; austrijski prijestolonasljednik Karlo sa ženom Žitom faojii su na 
vjenčanom putovanju po Dalmaciji posjetili i Tuskulum; la nadvojvoda 
Franz Ferdinand i žena mu Sofija najavili su Buliću prilikom posjeta Splitu 
1914. da će se nakon povratka iz Sarajeva zadržati dulje u Splitu i teme¬ 
ljito razgledati Solin (poznato je da se iz Sarajeva više nisu vratili); fran¬ 
cuska ex-carica Eugenija, žena Napoleona III, s pratnjom; francuski mi¬ 
nistri Poincare i Waleeck-Rousseau; crnogorski princ Mirko i žena mu 
Jelena; razni generali, grofovi, baruni, namjesnici, konzuli i znanstvenici: 
u prvom redu arheolozi, povjesničari i povjesničari umjetnosti, npr. Mom- 
msen, Hebrard, Zeiller, Niemann, Benndorf, Kubitschek, Conze, Egger. 
Ewans, Dorpfeld i mnogi drugi; biskupi Strossmayer, Uccellini i biskupi 
svih ostalih biskupija u Hrvatskoj; članovi Jugoslavenske akademije, po¬ 
sebno Tade Smičiklas, Bulićev prijatelj i suradnik, te Gavro Manojlović, 
predsjednik Akademije. Prilikom prvog posjeta Splitu, 1923. godine, Solin 
je posjetila kraljica Marija s majkom, rumunjskom kraljicom a kasnije 
i kralj Aleksandar, u pratnji Bulića. Od pisaca, posjetilaca Solina, izdvojit 
ćemo zbog ograničenosti prostora, samo dva najinteresantnija imena: Ber¬ 
narda Shawa i Agathu Christie, koje je muž poznati arheolog. Uz ovakve 
ličnosti bilo je uvijek i brojnih škola, društava i anonimnih posjetilaca 
koji su desetljećima defilirali ovim jedinstvenim područjem. Oscar Randi, 
talijanski publicist, u svom nekrologu don Frani Buliću, diveći se njegovoj 
osebujnoj ličnosti, piše između ostaloga: »Mons. Bulić je privukao austrij- 

ske nadvojvode, kraljeve, kraljice, predsjednike država, ministre, pape i 
kardinale, ali se nikada nije uzoholio.« 2 

Misao o gradnji jedne solidnije zgrade na mjestu gdje se nalazila ba¬ 
raka niknula je vjerojatno mnogo prije negoli je mogla biti ostvarena. 
Ali kad je odluka o tome bila donesena, posao je vrlo brzo napredovao. 
Tuskulum se počeo zidati 1897. a do kraja iduće već je bio dovršen. Bulić 
kaže da je izabrao upravo tu godinu za početak radnje jer je bila loša za 
seljake, vinogradi su slabo rodili, pa se narod našao u nevolji. On je za¬ 
poslio najsiromašnije seljake koji su vadili kamen baš na mjestu gdje je 
prije stajala baraka i tu je sagrađena jednokatna kuća. S određenom dozom 
njemu svojstvena humora Bulić ističe kako je prevario ministarstvo u 
Beču jer je sagradio zgradu, a da prethodno nije pitao nikakvu dozvolu. 
Za zidanje je djelomično upotrijebio novac od dotacije a djelomično svoj 
vlastiti, koji mu je istom poslije nekoliko godina država vratila. Kad je 
sve bilo dovršeno, stigao je u Split prof. Otto Benndorf, ravnatelj Austrij¬ 
skog arheološkog zavoda u Beču, i iznenadio se vidjevši zgradu o kojoj mu 
Bulić nije bio ni službeno ni privatno ništa javio. »Nisam« — odgovorio 
mu je Bulić — »jer znam da ne bi bio dobio dozvole; koje sam dosada bez 
dozvole u Splitu i Solinu učinio, pa ću i unaprijeda, jer je to sve u in¬ 
teresu države. . .« I dalje: »One zime potpisani (tj. F. Bulić) je donekle ubla¬ 
žio nevolju u Solinu, jer majstorim zidarim plaćalo se je po fiorin na dan, 
a argotim 50 novčića.« 3 Buliću je bilo moguće raditi neke poteze koji dru¬ 
gima ne bi prošli tako glatko jer je u spomenutom Zavodu, a i u Mini¬ 
starstvu financija i Ministarstvu bogoštovlja i nastave u Beču imao pri¬ 
jateljski naklonjene pretpostavljene (dr Hartel, dr Reisch i dr.). Tako je 
i O. Benndorf prihvatio Bulićeva objašnjenja da je kuća »u prvom redu 
namijenjena za stan čuvara i za udobnost proučavanja, risan ja, fotogra¬ 
firanja ovoga groblja (Manastirina!) i svih starinskih iskopina u Solinu«, 
te zadovoljan onim što je u Solinu vidio još je savjetovao Buliću na koji 
će način taj »fait accompli« prikazati dvjema spomenutim ministarstvima. 
Bulić je svoj izvještaj popratio fotografijama, crtežima i računima, a na¬ 
dodao je da ako ministarstvo neće da prihvati Tuskulum kao svoje vlas¬ 
ništvo, on će ga sam preuzeti i platiti državi za gradilište i za ostale troško¬ 
ve koje je imao. Odgovor što ga je dobio bio je više nego zadovoljavajući: 
oba ministarstva su se složila da je kuća za iskopine u Solinu bila potrebna, 
da je jeftino građena i da odgovara svrsi. Sto se tiče troškova, oni će se na¬ 
miriti tako da će se u četiri sljedeće godine u Solinu manje iskopavati, 
dok se ne isplate učinjeni dugovi. K tome mu je ministar bogoštovlja i 
nastave dr Hartel savjetovao da oboji sobe za goste i za biblioteku pom- 
pejanskim i starokršćanskim motivima, što je bilo i učinjeno nakon što 
su sve zidarske radnje bile dovršene. 

Da unutrašnja dekoracija bude na doličnoj visini, Bulić upućuje ras¬ 
pis (5. VII 1898.) nekolicini splitskih slikara, pozivajući ih da oslikaju 
unutrašnjost. Motive bi mogli crpiti iz brojnih knjiga koje se nalaze u 
biblioteci Arheološkog muzeja u Splitu. Ističe da su sve radove na zgradi: 
zidarske, tesarske, kovačke i druge izveli ili solinski ili splitski majstori, 
pa bi želio da i bojadisanje izvedu splitski umjetnici. Pismo je bilo upućeno 
Anti Beziću, 4 Vicku Draganji, Emanuelu Vidoviću, Anti Katunariću i Ivanu 
Deviću. Prva trojica su potpisala primitak poziva. Posao je preuzeo Vicko 
Draganja. Oslikao je sobu u prizemlju, namijenjenu primanju posjetilaca, 

u pompejanskom stilu, točno prema Bulićevoj želji. Rad je bio kvalitetan, 
pa su se »pompejanske freske« dobro očuvale sve do poslije II svjetskog 
rata. U toj su se sobi prodavale ulaznice, razglednice, upisivalo se u knjigu 
posjetilaca. U sredini se nalazio velik kameni stol, okružen s nekoliko 
seljačkih tronožaca, a kao sofe poslužila su dva prepolovljena dna sar¬ 
kofaga poduprta kamenim stupićima. Da sjedenje bude ugodnije, bili su 
prekriveni jastucima istkanim u motivima ženskih narodnih vunenih pre¬ 
gača među kojima se svojom posebnošću odvajao jedan jastuk od crvenog 
baršuna s Kristovim monogramom i ribama (starokršćanski motivi), izve¬ 
zenim žutom svilom. Na zidovima je bilo nekoliko slika solinskih iskopina. 

U najveću sobu na katu u kojoj je dominirala slika s prikazom sv. 
Venancija, solinskog mučenika — kopija mozaika iz Lateranske kapele 
u Rimu — uselio je svoju biblioteku, no o tome će biti posebno govora. 

Kad je zgrada bila gotova, Bulić je priredio čitavu svečanost prilikom 
blagoslova kuće. Ponekad se može čuti da je volio parade i da mu je go¬ 
dilo isticati svoju ličnost. Kraj tolikih vrlina, sve da je i bilo tako, možemo 
prihvatiti i poneku slabost — ta to je sasvim ljudski! Bili su prisutni 
neki Bulićevi uzvanici i brojni Solinjani. Koliku je važnost davao izgradnji 
Tuskuluma, vidi se po samom ritualu na koji je posveta bila izvedena 
Bulić se najprije popeo na ljestve da s malo povišena položaja govori pri¬ 
kupljenom narodu. Objasnio je važnost i značenje samog mjesta na kojem 
je kuća podignuta, a onda ju je blagoslovio znakom križa, kao što je učinio 
sv. Anastazije mučenik kad je došao u Solin. Rekao je da želi da Tuskulum 
u potpunosti ispuni uzvišenu zadaću kojoj je namijenjen: čuvanju staro¬ 
kršćanskih iskopina koje bi trebalo da budu »potporom znanosti i budi¬ 
licom plemenitih čuvstava«. Zatim je »kistom namočenim u crveno ma¬ 
stilo učinio na pragu znak križa«. Nakon toga je slijedio blagoslov, uobiča¬ 
jen za svaku novu stambenu zgradu. Sutradan je blagoslovio sliku sv. 
Venancija, Anastazija i Domnija u prostoriji namijenjenoj biblioteci što 
je također bio naslikao o. Vicko Draganja. 5 

Nešto kasnije sagrađena je u sklopu Tuskuluma i kuća za čuvara 
iskopina koji je upravo te godine bio definitivno namješten, a zatim staja 
za konja koji je bio vlasništvo Bulićevo. Kad god je bila riječ o Tuskulu- 
mu, don Frane je nazivao tu zgradu »kućica«, iako je to bila dosta pro¬ 
strana jednokatnica, a ostale dogradnje: »stajica za konjića«, »zgradica 
za alat iskopina«, »mali zahod«, dok je samog konjića O. Benndorf prili¬ 
kom svog posjeta Tuskulumu nazvao »Parvulus« jer je bio malen. Iz istog 
razloga Solinjani su ga nazivali »Miš«. Ispod Tuskuluma bila je sagrađena 
i cisterna u koju se skuplja voda s krova (kišnica) te se Bulić često žalio 
što ne može dovesti vodu s Jadra koja je mnogo bolja. 6 

U izvještaju o gradnji i opravdanju troškova koji šalje Benndorf u 
u Beč 30. IV 1899. god. Bulić sa zadovoljstvom konstatira da su »Autorita 
Superiori« pronašle da je »kućica« zidana vrlo ekonomično. Svi troškovi 
uključivši i unutrašnju dekoraciju, nisu premašili 5000 forinti. 7 U svim 
poslovima bili su angažirani samo domaći majstori: Jozo Milić, zidar; 
Lovro Aržić, kovač; Frane Kuzmanić, bravar; Mate Penović, tesar; Vinko 
Katić, Petar Martić, Petar Rončević, Ante Ozretić i Jure Vesanović bili 
su isplaćivani »za izradu nekojih gvozdja«; Ivan Bettizza za drvo, opeke 
i dr. Gusterna za vodu izvedena je prema nacrtu Joze Milića. 

Tako je iznikao Tuskulum, ta originalna građevina, kombinacija stam¬ 
bene zgrade i rimske ville rustike, ukrašena brojnim spolijama (ugrađenim 
ulomcima), kapitelima, natpisima i stupovima koji su manjim dijelom 
bili otkopani na tom lokalitetu, a većim dijelom su to fragmenti sa starog 
zvonika splitske katedrale. 8 


PUT RATA I PUT MIRA 

Bulić ni u čemu nije bio polovičan. Tako se ni ovdje ne zadovoljava 
time što ima gotovu glavnu zgradu i one pokrajnje, nego sebi postavlja 
cilj da od Tuskuluma učini pravo ogledno poljoprivredno dobro koje će 
služiti kao primjer mještanima Solina i okolice. Prva mu je briga bila 
povezati Tuskulum s glavnim cestama koje vode prema Klisu i Kaštelima 
i to tako da bude pristupan ne samo pješacima po tijesnu seoskom putu, 
nego i kolima. Najprije se počeo izgrađivati put od ceste splitsko-sinjske 
do Tuskuluma, a onda i dalje do Porta suburbana i Porta Caesarea. Dio 
puta na zapad prema amfiteatru uređen je 1908. godine, ali zbog pomanj¬ 
kanja dotacije stalo se ispred potoka Kapljuča, koji zna katkad nabujati 
i spriječiti prolaz. Ovi putovi 9 su se izgrađivali i proširivali godinama i 
Bulić je često, nemajući dovoljno sredstava, anticipirao od vlastitog novca. 
Kad je ta svota dosegla 2000 kruna koje mu država nije vraćala pune 
dvije godine, bio je prisiljen obustaviti dalje radove. U opširnom izvješta¬ 
ju Dalmatinskom namjesništvu u Zadru od 18. VIII 1909. god. moli da bi 
mu se doznačivale veće svote za dovršenje tog puta (Puta mira) tj. po 
5000 kr. tijekom četiri godine, tako da bi se mogao sagraditi most preko 
potoka Kapljuča 10 i dovršiti put na sjever i zapad od amfiteatra te ga spo¬ 
jiti s državnom cestom kod Porta occidentalis. Troškovi su se, međutim, 
svake godine povećavali. Prvi dio puta radio se na prikladnijem terenu, 
a zatim se morao podzidavati visokim i jakim zidovima za koje je trebalo 
dovoziti i tesati kamenje. Stoga Bulić apelira da se novac traži iz fondova 
za podignuće saobraćaja stranaca u Dalmaciji 11 i od Ministarstva javnih 
radnja i to što prije jer »bis dat qui cito dat«. U istom traženju 12 veoma 
slikovito opisuje stanje na iskopinama u to vrijeme: govoreći o Kapljuču 
dodaje da je taj zadnji dio puta u veoma lošem stanju, što je osobito 
nezgodno za posjetioce koji se vraćaju uveče kasno vlakom u Split. »Druge 
bo zgode nemaju posjetitelji iskopina solinskih da se vrate u Split. A da bi 
se od Tuskuluma ranije, po danu, vratili na postaju solinsku, što da rade 
ondje za 1—2 sata u onoj mizernoj postaji, gdje inostranci nemaju niti 
gdje da sjede, niti gdje da glave zaklone od eventualnog nepogodnog 
vremena, proti kojemu je podpisani metnuo ispred štaci je dva rimska 
genija, da i štaciju i inostrance čuvaju od svakog zla. Sve posjetitelje 
Solina, koji se ovako pješice po noći vraćaju od Tuskula na Postaju že¬ 
ljezničku, čuvar iskopina mora pratiti fenjerićem, jer kako je gori rečeno, 
loš je put, na mjestima posve loš ...« I dalje: »Podpisani je čuo višekrat 
od inostranaca nemalih opazaka, kako se drži ovaj dio puta, zašto se dalje 
ne uređuje i proširuje. Ako ove opazke nisu izašle po javnim i našim i 
vanjskim novinama, neka se podpisanomu zahvali. Ove opazke nebi služile 
na čast ni Državi, ni Pokrajini, ni Obćini Spljetskoj, koja zadnja — budi 
mimogred rečeno — nije se nikada pobrinula za uređenje ovoga puta, 

nego samo dva-trikrat sa neznatnim svoticama, kada se radilo o posjetu 
ruševina Solinskih sa strane koje visoke ličnosti, ili kojeg mnogobrojnog 
izletničkog kluba«. 

Zahvaljujući Bulićevim nastojanjima dovršio se i taj dio puta, pa su 
tako posjetioci mogli razgledavati bez opasnosti sve ono što je dotada bilo 
iskopano, a nakon umora od duga hodanja po »žarkom solinskom suncu, 
koje sve isprži«, u Tuskulumu ih je čekao čuvar koji ih je mogao ponuditi 
dobrim vinom, hladnom vodom, domaćim kruhom, pršutom i sirom, kako 
je ostalo ovjekovječeno na jelovnicima iz tih godina, pisanih latinskim je¬ 
zikom, koji su bih kuriozum sami za sebe. Ti jelovnici predstavljah su 
pravi Bulićev »hobi«, što se može zaključiti po brojnim izdanjima jelov¬ 
nika, od kojih je prvi tiskan već iste, 1898. godine, čim je zgrada bila 
dovršena! Osobito mu se dopadalo što su pobuđivah opću pažnju i što su 
ih gosti smatrah zanimljivim i besplatnim suvenirima, pa su ubrzo ne¬ 
stajali i nadoknađivah se novima, koji su se donekle razlikovali po iz¬ 
gledu, tj. svaki je bio ukrašen nekom drugom slikom solinskih spomenika 
i tiskan drugačijim tipom slova, ah sadržaj je ostao isti. Temeljni, pak, je¬ 
lovnik bio je uklesan na kamenu ploču kasnom rimskom kapitalom i 
postavljen na zid u gostinjskoj sobi. 13 

Dok se vodila kampanja ;za osposobij avan j e putova i prilaza Tusku¬ 
lumu, Bulić istodobno, s njemu svojstvenom gorljivošću, uljepšava zgradu 
i sve oko nje. Uz kuću gradi također spolijama ukrašen zahod za posje¬ 
tioce i kiti ga restituiranim, pomalo duhovitim latinskim natpisom koji 
je u XVII stoljeću bio nađen u Solinu, a kasnije odnesen u Beč. Osobita 
ljubav prema Tuskulumu ogleda se upravo u brojnim natpisima, uzetim 
uvijek iz rimske klasične baštine, koje je stavljao na svaki dio zgrade 
počevši od ulaznih vratiju, sobe za posjetioce, biblioteke, poštanske žare, 
ulaza u »pergulu«, pa do staje za konja i čak, kako smo vidjeh, do zahoda 
za posjetioce, kao i onoga namijenjenog obitelji čuvara iskopina. 14 


TUSKULUM — OGLEDNO DOBRO 

Prilaz od terma prema Manastirinama i Tuskulumu djelovao je praš¬ 
njavo i zapušteno. Bulić ga zasađuje vlastitim rukama ružmarinom, i to s 
obje strane. 15 Mirisava biljka se dobro primila i ubrzo su se oblikovale 
prave ograde od ružmarina. Kad je procvao, počele su se tu skupljati pčele 
u velikom broju. Don Frane zaključuje da bi uz kuću dobro došao i pče¬ 
linjak. Od ideje do realizacije bio je sasvim kratak put: jednostavno traži 
od Namjesništva u Zadru da mu pošalje besplatno 15—20 ulišta. Odgovor 
je brzo stigao (10. XI 1898) s viješću da mu se šalje 10 ulišta, ah uz uvjet 
da po svim propisima pčelarstva vodi o tome poseban dnevnik koji će u 
svako doba biti na uvidu »kojemudrago izaslaniku c. k. Namjesništva«, a 
ulišta će mu se oduzeti ako ne bi držao pčele u redu. Bulić je zahvalio na 
daru, ah teško uvrijeđen sadržajem pisma, odgovorio je da nisu tako 
smjeli s njim postupati jer da on upravo i želi držati pčele tako da bi uzor¬ 
nim radom dao primjer Solinjanima kako treba raditi s pčelama i ulištima 
i kako unapređivati pčelarstvo. Da to i dokaže poslao je na tečaj za pčelare 
čuvara solinskih iskopina Antuna Žižića, koji se već i prije bavio pčelar¬ 
stvom, pa je bilo korisno da se usavrši u toj grani. 

Da bi uljepšao okoliš, a i pčelama pružio raznovrsniju pašu, obraća 
se opet Namjesništvu da mu stavi na raspolaganje 200 sadnica voćaka 
najboljih vrsta jer je priredio već teren za njihovo sađenje. Također upu¬ 
ćuje dopis s još konkretnijim zahtjevom i Kotarskom poglavarstvu u 
Splitu da mu dostavi »150 stablića Cypressus horizontalis, 100 stablića 
Pavlonia imperialis, 100 Pinus marittima za poljepšanje prediela okolo 
starinskih državnih iskopina«. Od Poljodjelskog zavoda u Gružu dobio je 
»nekoliko stotina dobrih vrsta loza i još svakojakog povrća najbolje vrsti, 
pa i umjetnog gnoja . . .« Nastojeći da spoji korisno i lijepo, traži također 
i sjemenje raznog cvijeća, a što ne bude moglo stati u njegov vrt, darovat 
će besplatno seljacima »kako je i dosad činio s onim što mu je od darova¬ 
nog priteklo.« 

Kod Bulića je tijekom njegove dugogodišnje suradnje sa seljacima 
radnicima u Solinu uvijek bila osobito izražena briga za siromašne i nasto¬ 
janje da im na bilo koji način pomogne. Koliko puta inicira razne radove 
i iskopavanje samo da bi u teškim prilikama najsiromašniji mogli zaraditi 
za kruh ili za isplatu poreza. A kad te radove ne može platiti država, on 
uzima od svoje ušteđevine, koju ne stvara da bi se obogatio ili povećao 
svoj osobni komfor: sva njegova ušteđevina određena je kao polog jednom 
fondu iz kojeg će se pomagati školovanje siromašnih i sposobnih studenata 
arheologije. 16 Uz svoju plemenitost i širokogrudnost Bulić pokazuje i iz¬ 
vornu životnu snalažljivost. Ne propušta nikakvu mogućnost da obogati 
svoju malu ekonomiju, a ideje kao da naviru same od sebe. Budući da 
je već sve oko Tuskuluma bilo zasađeno voćkama, povrćem i cvijećem, a 
uz zidove i stupove vijala se plodna odrina, dok se u blizini nalazio manji 
vinograd zasađen stolnim grožđem, 17 ) dosjeti se Bulić još jednog dobrog 
primjera koji bi mogao pružiti Solinjanima. Namjesništvo u Zadru je 
opet obogaćeno novim Bulićevim traženjem: dvije ovce najbolje pasmine 
za mlijeko i vunu kao »primjer okolo stanujućih seljaka« i to na dar ili uz 
oborenu cijenu. Nakon što su se i ovce bergamske pasmine nastanile u 
ovoj villi rustiki, našla se u staji i krava čuvara Žižića, a zatim i Bulićev 
konjić, već spomenuti Parvulus. Na margini jednog Benndorfova pisma 
iz 1899. god. Bulić je zabilježio da drži konja na svoj trošak, kako ne bi 
opterećivao muzejske dotacije i da ga iznajmljuje prilikom iskopavanja u 
Solinu za 2 fiorina na dan (kola i konja), a kada se ne kopa, konj služi 
za državne potrebe. 18 

Buliću je bilo osobito stalo da na solinske iskopine privuče što veći 
broj posjetilaca, pa je nastojao Tuskulum učiniti što atraktivnijim. Nakon 
obilaska iskopina, umorni putnici bi odreda svraćali u Tuskulum da se od¬ 
more i upišu u knjigu posjetilaca. Te omašne knjige, ojačane tvrdim 
kožnim uvezom s latinskim natpisom, kojemu se formulacija mijenjala 
svakih nekoliko godina živa su i rječita povijest posjetitelja solinskih 
starina. 19 O potpisivanju se vodilo računa kontinuirano i brižljivo od po¬ 
četka tj. od 1898, pa sve do 1968. godine i u njima su sačuvani, kako je 
već spomenuto, autografi mnogih znamenitih ličnosti. U Tuskulumu su se 
prodavale i marke i dopisnice. Svaki turist, kaže Bulić, želio je da baš tu, 
u samom Tuskulumu, i preda te dopisnice. Nije isključeno da je u tu svrhu 
postojao i neki pečat solinskih iskopina, ali o tome nema potvrde. Turi¬ 
stima se osobito sviđalo ubacivati dopisnice u kamenu žaru, ugrađenu u 
južni zid Tuskuluma. No, problem je bio u tome kako ih svaki dan otpre- 


23 


mati do državne pošte u Solinu koja je bila dosta udaljena, a da bi solinski 
čuvar mogao tu obavezu preuzeti na sebe. Stoga je Bulić tražio da poštar, 
koji raznosi poštu po Solinu, svraća i u Tuskulum tri puta sedmično. 
Zahtjev je bio odbijen, a onda naknadno ipak usvojen, ali uz uvjet da se 
umjesto kamene urne stavi obična limena poštanska kutija. Iako nerado, 
prijedlog je bio prihvaćen te je 1900. god. dotadašnju žaru zamijenila obi¬ 
čna crno-žuta poštanska kutija. »Ali ni cigli putnik da bi bacio u ovu 
modernu škrinjicu svoje razglednice: on hoće da mu razglednice iz stare 
kamene poštanske žare nose miris stare Salone u daleku domovinu.-« 20 

U Bulićevo vrijeme Tuskulum se nalazio daleko od mjesta, na osami, 
izložen eventualnim upadima i krađama. Čuvar bi u takvom slučaju bio 
gotovo bespomoćan. Bulić se stoga angažira u dva pravca, prvo brojnim 
i dugogodišnjim urgencijama za'instaliranje telefona, što je postigao istom 
poslije I. svjetskog rata, a drugo traženjem od Kotarskog poglavarstva u 
Splitu da izda čuvaru solinskih iskopina dozvolu za nošenje oružja. I 
nezavisno od toga, mislio je Bulić, bilo bi zbog čuvareva ugleda u očima 
mještana korisno da čuvar s puškom na ramenu obilazi starine. Molba 
je bila uvažena i dozvola isporučena 1899. godine. 


BIBLIOTEKA U TUSKULUMU 

Posebnu vrijednost Tuskuluma predstavljala je Bulićeva osobna bi¬ 
blioteka, smještena u tri velika ormara, puna biranih knjiga, na kojima 
je bio natpis BIBLIOTECA PATRIA, a zatim grčkim jezikom tekst: »Vrelo 
znanja, mudrosti, teče kroz knjige. Ali slovo ubija, a duh oživi ju je«. Kao 
pravom članu Jugoslavenske akademije stizala su mu sva Akademijina 
izdanja, pa su se tu našli kompleti Akademijinih Radova, Ljetopisa, Djela, 
Monumenta historico- iuridica Slavorum Meridionalium, Stari pisci hrvat¬ 
ski i dr. 

Knjige je Bulić većinom dobivao na poklon, ali on se tim poklonima 
najčešće oduživao pišući kraće ili duže recenzije o svakoj pojedinoj knjizi 
u svom Bullettinu i prikazujući ih tako široj javnosti. Također ih je do¬ 
bivao ako je bio aktivno uključen u sam proces izdavanja neke knjige, kao 
npr. G. Niemann, Der Palast Diokletians in Spalato, Wien 1910, ili isto 
tako važnog reprezentativnog djela francuskih istraživača Hebrarda i Zeil- 
lera: Spalato, Le Palais de Diocletien, Pariš 1912. Posjedovao je još dva 
kapitalna djela o Palači: R. Adam, Ruins of the Palače of Emperor Diocle- 
tian at Spalato, London 1764. i Cassas — Lavallee, Voyage pittoresque de 
1 Istrie et de la Dalmatie, Pariš 1802. Osim brojnih inozemnih znanstve¬ 
nih publikacija, tu su bile zastupljene u većem broju i knjige posvećene 
domaćoj i stranoj arheologiji, te političkoj, kulturnoj i crkvenoj povjesti 
Dalmacije i Hrvatske. 

Osim vlastitih knjiga Bulić je izlagao na velikom stolu koji se nalazio 
u sredini sobe i zanimljivije arheološke publikacije koje je primala Biblio¬ 
teka Arheološkog muzeja u Splitu kao zamjene za časopis Bullettino nakon 
sto bi ih u Splitu pregledao, a poslije određenog vremena vraćao bi ih opet 
u muzejsku biblioteku. Želio je na taj način bolje informirati posjetioce 
koji su se često zadržavali u biblioteci Tuskuluma o važnosti solinskih 

iskopina. Osjećajući skoru smrt, uputio je Ravnateljstvu Arheološkog mu¬ 
zeja u Splitu, tada već kao dugogodišnji umirovljenik (30. V. 1934) dopis, 
u stvari oporuku, kojom ostavlja Muzeju knjige smještene u svom pri¬ 
vatnom stanu u Splitu, kao i one koje se nalaze u Tuskulumu, ukupno 
oko 2000 naslova vrlo vrijedne stručne literature. Posljednja mu je zelja 
bila da tri ormara njegove biblioteke u Tuskulumu ostanu stalno na tom 
mjestu, kao vlasništvo Muzeja, da bi mogao i mrtav biti u njihovoj blizini. 
Ta mu želja, na žalost, nije mogla biti trajno poštovana. U osamljenom 
Tuskulumu knjige nisu bile dovoljno zaštićene te su šezdeseti go ina 
ovog stoljeća počele nestajati. Uprava Muzeja je stoga odlučila da ih pre¬ 
nese u muzejsku biblioteku gdje su 1963. godine uključene u njen fond.- 

Biblioteka u Tuskulumu bila je smještena u najvećoj sobi na katu, 
posebno uređenoj i oslikanoj, kako je već prije bilo rečeno Na istočnom 
zidu te sobe bili su ispisani stihovi Buliću najdražeg pjesnika Horacija. 
»O rus, auando ego te aspiciam. quandoque licebit / Nunc veterum libns 
nunc somno et inertibus horis / Ducere sollicitae iucunda oblivia vitae<<. 
(Aoh, kad ću te, ladanje, vidjeti, kad li ću smjeti ili uz starije pisce ili 
sankom i u sate mirne prijatnim zaboravom sav pecalm prekriti život.) 

Te riječi, ističe Bulić, »očevidno kažu kako je za svojim Tuskulumom 
ćeznuo njegov gospodar don Frane, kada ga kojekakvi posli i poslići pi° 
gonili po tijesnim udušenim splitskim ulicama, ili kada je on u Rogaskoj 
Slatini srkao, sirota, onu mlaku vodicu, da okrijepi zdravlje, te u društvu 
zagrebačkih prijatelja obilazio ona šumovita brda i zelene doline.- Vec 
spomenuti veliki stol služio je i za odlaganje knjiga koje su se uzima e 
za čitanje, posebno onih obimnijeg formata, ili zemljopisnih kaia a, pa 
nova i crteža. Tim stolom obično su se služili turisti ili arheolozi za vri¬ 
jeme iskopavanja. 2 ® Drugi, manji, plići stol služio je don Fm osobno. 
Uz znanstvenu literaturu, tu se nalazio i brevijar kojim se on dnevno s u- 
žio Na zidovima su bile obješene zemljopisne i arheološke karte a na 
istaknutom mjestu na zidu, nasuprot ulaznim vratima, freska s prikazom 
sv. Venancija. Tu su bila izložena i brojna Bulićeva odlikovanja,- diplome 
raznih akademija i znanstvenih ustanova u našoj zemlji i izvan nje, zahva¬ 
le fotografije i si. Sve u svemu bila je to vrlo topla i ugodna atmosfera, 
kao stvorena za »disputationes Tusculanae« koje su se tu često vodile uz 
svjetlo fenjera ili petrolejke. Električna energija uvedena je u Tuskulum 
istom 1929, tj. tri godine nakon Bulićeva umirovljenja. 


POD ODRINOM 

Bio je još jedan predjel u Tuskulumu veoma podesan za takve raz¬ 
govore, posebice za toplih ljetnih večeri: lijepo uređen vrt (šetmca na 
južnoj strani zgrade. Na samom ulazu nalazila se česma iz koje je, roz 
usta kamene lavlje glave, stalno tekla svježa voda. Dva reda mramornih 
stupova ukrašenih različitim kapitelima i međusobno ucvrscemh metal¬ 
nih cijevima preko kojih se obavijala plodna odrina upućivala su posje 
tioca da proslijedi i dalje tim privlačnim putokazom sve do širine obrasle 
niskom travom gdje je bio postavljen kameni stol i nekoliko kamenih 
stolica Pravi bukolički ugođaj! Po svemu sudeći Bulic se nigdje nije tako 
ugodno osjećao kao baš tu. u tom primamljivom kutku prirode koju je on 

ISO Kršnjavi u putopisu »Iz Dalmacije«, Zagreb 1900, počinje svoj 
tekst ovako: »Kao što romanski onaj toranj, opkoljen skelama, šta stoji 
kraj mauzoleja Dioklecijanovog, strši visoko nad Splitom — na daleko 
vidljivo obilježje grada — tako visoko monsignor Bulić stoji u duševnom 
životu Dalmacije.« Govoreći dalje o Buliću navodi kako ga je vlada nakon 
umirovljenja imenovala vladinim (savjetnikom ii obećala da će mu sagra¬ 
diti novi muzej. »Može li biti veće radosti za arheologa?« pita se Kršnja¬ 
vi, i odmah odgovara: »Može!« Takva radost je za Bulića »prekrasan 
Tuskulum«, sagrađen na solinskim razvalinama, izvana iskićen »fragmen¬ 
tima i nadpisima iz starokršćanske dobe, a najotmeniji ures prednje faga- 
de čini slika, što predstavlja Dobrog pastira.« Pisac se i sam zanosi priv¬ 
lačnošću Tuskuluma i njegova okoliša, a zadržava se osobito na tiskanom 
jelovniku sa šaljivim opisom i cijenom ponuđenih jela i pića te ga u svojoj 
knjižici objavljuje u cijelosti. 

U podlistku Novog doba od 5. X 1921, u povodu Bulićeve 75-godišnji- 
ce rođenja, spomenut je i Tuskulum na ovaj način: »Zatim bi on poveo 
svoje goste do »Tuskuluma«, koji je on sam sagradio, a koji je tek poslije 
preuzela država. Tu bi ih pogostio malom zakuskom ili voćem uz kapljicu 
čiste solinske dropulje »quod non corrumpit malitia hominum« (koju nije 
pokvarila ljudska zloća), kako to piše u latinskom jelovniku. I na taj način 
su obično gosti završavali svoj izlet u Solin. Tako je Bulić u Dalmaciji i kod 
svih evropskih putnika postao popularan.« 

Lovre Katić, evocirajući uspomene nakon Bulićeve smrti piše, među 
ostalim: »Tko je god posjetio Dalmaciju, navratio bi se k Buliću. Njegova 
soba bila je stjecište stranog i domaćeg svijeta, kabinet, areopag, škola i 
razgovornica. On je pratio po Splitu i Solinu ne samo učenjake nego i 
učenike. Gostio je na »Tuskulumu« u Solinu cijele čete izletnika i pričao 
pričao neumorno sijajući iskre s ognjišta svog znanja. Nije govorio samo 
o arheologiji, ne, o svemu što se zbiva u svijetu, ma o svim znanostima, 
izuzevši matematiku. Bijaše u tim časovima vizionar, pravi pjesnik. Li¬ 
jepe su bile one večeri na »Tuskulumu«, kad je sunce zapadalo. Vranjic se 
pod nama zrcalio u moru, zvono se javljalo Gospi na pozdrav tamo s 
Gospina otoka, večernjica treperila na obzorju, a don Frane pod odrinom 
ili pod borovima pripovijeda o svojim poznanstvima i susretima s vodećim 
ličnostima, s prvim umnicima . . .« 25 

Na sličan način, ali bez Katićeve poetičnosti, govori o Buliću Mihovil 
Abramić: »Jedan izlet s don Franom u Solin, osobito ranije, kada još nije 
bilo automobila i autobusa, bio je pravi užitak. Arheološko tumačenje 
svršilo bi se obično u solinskom Tuskulumu s duhovitim razgovorom i re¬ 
kapitulacijom svega što se je neposredno po spomenicima vidjelo, a don 
Frane je umio oživljavati svoje predavanje kojekakvim citatima iz klasičnih 
autora, pričanjem anegdota i doživljaja iz bogate riznice svoje dugogo¬ 
dišnje djelatnosti . . .« 26 

O. Randi ovako opisuje Bulića prilikom svog posjeta Solinu poslije 
I. svjetskog rata: »Hitar i svjež u pokretima i u svijesti sve do kasnog 
doba, na čemu bi mu se moglo pozavidjeti; odjeven besprijekorno u svoje 
svećeničko odijelo s karakterističnim pustenim šeširom »a statio«, pone- 

kad s fenjericem u ruci, hodao je po ruševinama s neusiljenošću jednog 
rimskog građanina ili starog kršćanina koji su upravo ovaj čas opet izašli 
ispod ruševina.« 27 

Takav je, eto, ostao u sjećanju prijašnjih generacija don Fraine B-ulić 
takav njegov Tuskulum. 


TUSKULUM POSLIJE BULIĆA 


Ubrzo nakon Bulićeva penzioniranja 1926. god. Tuskulum počinje gu¬ 
biti svoju važnost i privlačnost. U njega doduše stižu i dalje posjetioci, 
a i samo da se upišu u knjigu, da kupe koju dopisnicu i krenu dalje. Ne¬ 
stalo je poštanske kutije, pčela i ulišta, konjića i kola, ovaca i štalice, so¬ 
linske kapljice i originalnih jelovnika, osušio se ružmarin na »ruzmarin- 
skorn putu«. Još je trajala odrina i vinograd, ali zbog nedovoljne brige i 
ti zadnji pratioci nekadašnje ponosne »vile« nestadoše i padoše u zaborav, 
lako lišen svega što ga je nekada okruživalo i uljepšavalo, Tuskulum je 
ipak sve do 1968. godine vršio svoju funkciju primanja posjetilaca' i 
sklanjanja ljudi i alata za vrijeme arheoloških iskopavanja. Zgrada je 
međutim, s vremenom sve više propadala te ju je trebalo temeljito obno¬ 
viti. Kad se i zid fasade rascijepio, više se nije moglo čekati. Tehničkim 
pregledom bi o je utvrđeno da je zgrada ugrožena jer leži na mekom terenu 
jNakon toga bila je opasana serklažom (željeznim prstenom). Najprije je 
bio uređen krov, a onda su počeli radovi u unutrašnjosti. Umjesto drvenih 
greda, postavljena je betonska ploča s namjerom da se sve obnovi kako 
je 10 i P£iJ e - Ali sredstva nisu dostajala, pa je unutrašnjost ostala ne- 
ovrsena. Tuskulum je ostavljen na milost i nemilost zubu vremena. Mu¬ 
zejski drvodjelac Mile Marić marljivo je izrađivao nova vrata i kapke za 
sve prozore da bi se zgrada barem zaštitila od atmosferilija. Nedavno se 
preuredila jedna soba u prizemlju (gdje je do 1983. boravio čuvar so¬ 
linskih iskopima i gdje su se po potrebi mogli skloniti slučajni posjetioci) 
u memorijalnu prostoriju u kojoj su izložene Bulićeve fotografije snimlje¬ 
ne prilikom iskopavanja na raznim mjestima u Solinu. Ostale prostorije i 
stepenište čekaju bolja vremena. 


U stanju krajnje zapuštenosti, izložena vandalizmu pojedinaca, nalazi 
se i toliko opisivana šetnica. Stupovi su polomljeni, neki kapiteli vise i 
prijete da kome padnu na glavu, željezo koje ih je učvršćivalo i spajalo 
lazbile su nasilničke ruke. Česma odavno ne radi jer su »posjetioci« mar¬ 
ljivo skidali slavine. 


„ i- ° drŽavati kontinuitet pružanja potrebnih usluga posjetiteljima 

Solina, Muzej je pristao poslije II svjetskog rata da se odmah pokraj Tus- 
kuluma uredi i otvori mali ugostiteljski objekt koji se morao, prema ugo¬ 
voru pridržavati raznih ograničenja, u prvom redu zabrane točenja alko¬ 
holnih pića, kao što zahtijeva dostojanstvo mjesta na kojem se nalazi, 
k a ^°. n ’ jedan od ugostitelja nije poštovao ugovorene klauzule, Muzej je 
definitivno zatvorio taj objekt 1*980. godine. Tako je posjetilac solinskih 
spomenika ostao lišen mnogih usluga što ih jedno -takvo mjesto treba da 
pruža: razglednice i suveniri se ne prodaju, knjiga u koju su se posjetioci 
upisivali povučena je u Arheološki muzej. Od 1968. god. nije se u nju 

upisao ni jedan posjetilac, sve do nedavno kad je, kako je upravo rečeno, 
u prigoda proslave 50-obljetoice Bulićeve smrti, bivša »ipompejansika« soba 
pretvorena u memorijalnu. 

Ova mračna slika postaje u zadnje doba ipak nešto svjetlija. Prije 
nekoliko godina, naime, nakon temeljitog razmatranja stanja solinskih Is¬ 
kopina, predstavnici četriiju zainteresiranih splitskih ustanova (Arheološki 
muzej, Muzej hrvatskih arheoloških spomenika, Regionalni zavod za zaštitu 
spomenika i Gradski zavod za zaštitu spomenika) izradili su projekt za 
revitalizaciju solinskog spomeničkog kompleksa, a u taj plan je uključena 
i obnova Tuskuluma. Projekat je primljen s aplauzom i ocijenjen kao ve¬ 
oma uspio. Nakon toga kao što se, na žalost, često događa, ostao je ležati u 
ladicama. 

Arheološki muzej u Splitu pokušava u najnovije vrijeme učiniti nešto 
sa svoje strane čak i u takvim okolnostima. Ponovo je namješten čuvar is¬ 
kopina koji će se brinuti o zgradi, o redu oko nje, o posjetiocima i spome¬ 
nicima, naravno koliko je to u moći samo jednog čovjeka. Prijašnji čuvar 
s brojnom obitelji stanuje još uvijek u Tuskulumu i predstavlja za Muzej 
i za Tuskulum ozbiljan i gotovo nerješiv problem. 


BILJEŠKE 

1) Detaljan opis Tu-skuluma vidi u knjizi: F. Bulić, Po ruševinama staroga Solima, 
Zagreb 1900, str. 14—18. 

la) Vinka Bulić zabilježila je u svojim rukopisnim sjećanjima na don Franu Bulića, 
koji se čuvaju u Regionalnom zavodu za zaštitu spomenika kulture u Splitu, 
dolazak austrijskog prijestolonasljednika Karla i njegove žene Zite, što je Bu- 
liću bilo javljeno zadnji čas. Kako je posjet Tuskulumu bio predviđen za po¬ 
slije podne, Bulić je pretpostavio da su nesvakidašnji gosti zacijelo ručali u 
Šibeniku, odakle su dolazili. Kad je stigla kočija, silan pljusak prisilio je mla- 
dence da odmah utrče u Tuskulum. Još s vratiju Karlo je upitao: »Monsignore, 
imate li što zia jelo, jer nismo ručali.« Ubrzo se našlo na stolu domaćeg pršuta, 
Sira, grožđa i kruha. Nakon jela razgovor je trajao još puna dva sata dok je 
vani lijevala kiša. Kako Žita nije imala kišobrana, a bila je uz to i lagano 
odjevena, zamolio je njen muž Bulića da joj dade nešto da se ogrne. Bulić joj 
je upravo htio dati svoj »havelok«, ali je uto Ante Žižić, čuvar iskopina, donio 
iz svog stana novu deku, te se u nju 'umotala. U tom poduljem razgovoru 
Bulić je stekao o Ziti mišljenje kao o energičnoj i inteligentnoj ženi. 

2) O. Randi, Mons. Framoesco Bulić, Rivista Dalmatica, Žara XVI/l935, 3, str. 37. 

3) Iz Buliićeva dopisa upućenog Ravnateljstvu Arheološkog muzeja u Splitu, 30. 
V 1934. 

4) Ing. Ante Bezić bio je dugogodišnji Bulićev suradnik te je izrađivao crteže 
potrebne za muzejski časopis Bullettino di archeologia e stani a dalmata. 

5) Sačuvan je zapisnik, datiran 29. VII 1898, u 6,30 sati poslije podne, o tome kako 
je tekao blagoslov. Zapisničar je bio Kerubin Šegvić. 

6) Voda !iz vodovoda dovedena je u Tuskulum tek 1930. godine! 

7) Među spisima se nije pronašlo koliko je bilo plaćeno V. Draganji za oslikavanje 
gostinjske sobe i biblioteke. 

8) To su danas jedini autentični ostaci iz starog zvonika uz 'nekoliko kapitela koji 
ise čuvaju u lapidariju Arheološkog muzeja u Splitu. 

9) Put od ceste koja vodi u Siinj, pa do Kapljuča, u dužini od 1.102 m Izgrađivan je 
od 1898—1911. god. i nazvan Via pacis (Put mira), a onaj od Kapljuča do amfi¬ 
teatra u dužini od 476 m nosi naziv Via belli (Put rata) jer je, uglavnom, rađen 
za vrijeme rata 1914—1915, i to uz pomoć ratnih zarobljenika. 

10) Nacrt za kameni most nad Kapljučem izradio lje ing. Krunoslav Musanić, a most 
•se počeo graditi 1910. god. 

11) Te godine, kao i nekoliko prethodnih, Solin je posjećivalo 4—5000 posjetilaca, 
uglavnom stranaca. 

12) Izvještaj upućen Dalmatinskom namjesništvu u Zadru, od 18. VIII 1909. 

13) Jedan od tih jelovnika, kojii je bio namijenjen užem skupu ljubitelja Solina 
(Sodii et commensales Tusculanii), pisan je rukom i umnožen u nekoliko prim¬ 
jeraka samo za uzvanike prigodom neke proslave 1920. godine Uz program 
obilaska iskopina, donesen je i detaljan jelovnik koji počinje tekstom: »In coena 
rustica Salonis ad Bonum Pastor em ...« Na trećoj stranici donesen je popis 
nekih namirnica s Cijenama kako lih je bio propisao Dioklecijan svojim glaso¬ 
vitim zaikonom o miaksimiranju cijena, a na četvrtoj popis uzvanika. To su 
bili: dr Ivan Krstelj, dr Antun Maikale, dr Srećko iVić, dr Ivo Tartalja, Lju- 
bomir Milić, Marko Car, Gustav Herman, dr Mihovil Abramlić, dr Josip Bar- 
bieri, Dušan Bojanić, Frano Bulić, Lukrecija Dub oković isa Sinom Nikolom, dr 
Karlo Goga, Ivan Ivačić, dr Dušan Ivetić, dr Kruno KolumJbatoVić, Diragomir 
Kostić, Petar Magazin, Roko Mišetić, Marin Musanić, Vladimir Novaković, 
Milan Plesničar, dr Božo Štambuk. 

14) Bulić je sve te natpise sabrao i komentirao u posebnom popisu koji se čuva 
u njegovoj rukopisnoj ostavštini. 

15) Taj put je Bulić nazvao »Put ružmarina«. Godine 1905. proširuje ga, posipa 
pijeskom i dovršava. Sljedeće godine su se uzduž puta posadili čempresi, a po¬ 
negdje i lovor. 

16) L. Katić, u nekrologu F. Buliću (Život, XV/1934, 9) navodi da je Bulić, kad 
je po drugi put bio biran za poslanika, i svoje dnevnice upotrijebio za uspo¬ 
stavljanje te fundacije. 

17) Taj je vinograd uništila filoksera 1909. godine, ali Bulić traži odmah od Dal¬ 
matinskog namjesništva 700 novih sadnica. Dobiva svega 400 uz objašnjenje 
da se »nijednom molitetju neće dati Više«. 

18) Da su ti izdaci bili znatni proizlazi iz kasnijih obračuna. Za dnevno iz¬ 

najmljivanje konja i kola od privatnika 1920. god. plaćao je Bulić po 30 kruna 
na dan, a toliko je iznojila dnevnica jednog radnika — težaka. Radnik_ drvo¬ 

djelac dobivao je dnevno 90, zidar 80, a klesar 4s2 krune. 

19) Prvih nekoliko knjiga nosi naslov: Album peregrinorum Sailonarum ruinas 
visitantium, zatim slijede: Album visitatorum effessionum Saloinitanarum; Album 
nomiinum monumenta Salonitana perlustrantium; Album nominum monumenta 
Salonitana visitantium, da bi od 1931. godine dobila naziv na hrvatskom jeziku, 
pod kojim je vođena sve dok nije bila povučena iz Tuskuluma: Album posje¬ 
tilaca solinskih iskopina. 

20) Iz rukopisa za II Izdanje knjige »Po ruševinama stare Salone« koje nije nikad 
objavljeno. 

21) Opširnije o tome vidi: N. Anzulović, O postanku i razvoju biblioteke Arheolo- 
loiškog muzeja u Splitu, Vjesnik za arheol. i hist. dalm., u tisku. 

22) Citat je uzet iz Horaciijevih satira VI, II knj., stih 60—62. Prijevod: Juraj Zgo- 
relec, Kvint H oradi je Flak, Satire i epistule, Zagreb, Matica hrvatska, 1958, 
str. 76. — Bulić tumači da je tako vapio Horacije za svojom vlilom kad je bio 
u Rimu, prikazujući dosadni gradski i blaženi seoski život. 

23) Bulić je zabilježio da se i danski arhitekt Ejnar Dyggve koristio 1929. god. 
upravo tim stolom na kojemu »...riše 1 riše solinske iskopine, rekonstruiše 
spomenike za drugi svezak danskih Recherches a Salone i za potrebe Arhe¬ 
ološkog muzeja, za Konzervatorski ured u Splitu i za hrvatsko društvo »Bihać«. 

24) Sva odlikovanja odnijeli su njemački vojnici prilikom jedne racije u Tusku- 
lumu 1944. god. te im se zauvijek zameo trag. Ostale su, srećom, sačuvane i 
netaknute njegove brojne diplome i pohvale. 

24a) J. Bersa, Sedamđesetgodišnjica Mnsgra Frana BuMća. Smotra Dalmatinska — 
La Rassegna Dalmata, Zadar, XXIX/(191'6, 4. X br. 7—8, str. 2. 

25) Sp. dj., vidi bilj. 16. 

26) M. Abramić, Don Frane Bulić, Srp. knjtiž. glasnik, XLIII/1934, br. 2. 

27) Sp. dj., vidi bilj. 2. 

